બીજી તરફ સરકારના પક્ષ તરફથી આધાર કાર્ડની બંધારણીય માન્યતાના ફાયદા ગણાવવામાં આવ્યા. એટલે કે આધાર કાર્ડને કારણે બોગસ સિમ કાર્ડના દુરુપયોગ પર પાબંદી લાગી. આતંકી ગતિવિધિઓ અને અફવાઓ પર અંકુશ લગાવવામાં મહદ્અંશે સફળતા મળી. સરકારે કહ્યું કે, આધાર કાર્ડને પાન કાર્ડ સાથે જોડવાથી કેટલીય ફર્જી કંપનીઓ અને એનજીઓ બંધ થઈ ગયાં અને પરિણામે કાળા નાણા પર પણ રોક લાગી. આધાર ઑથોરિટીના સર્વોચ્ચ અધિકારીએ સુપ્રીમ કોર્ટમાં બે દિવસ સુધી આધારના ફાયદા અંગે પાવર પોઇન્ટ પ્રેઝન્ટેશન આપ્યું.